**Nymphadora „Dora" Tonksová – Lupinová** (\* 1973 – † máj 1998) je literárna postava 7-dielnej ságy o mladom čarodejníkovi Harry Potterovi. Tonksová je metamorfmág, vie meniť svoj zovňajšok bez pomoci elixírov či kúziel. Pracuje ako aurorka - lovkyňa čiernych mágov. Prvýkrát sa objavuje v piatom dieli série, Harry Potter a Fénixov rád.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Charakteristika
---------------

Nemá rada, keď ju niekto nazýva Nymphadora, stačí Tonksová. Mala bledú srdcovitú tvár, tmavé iskrivé oči a zväčša extravagantné zafarbené vlasy (najčastejšie žuvačkovo ružové). Len v 6. dieli sčasti stratila schopnosti metamorfmága, kvôli Remusovej neopätovnej láske. Jej nevyhnutnou vlastnosťou bola neuváženosť, ale bola veľmi nápomocná. Často však pritom niečo rozbila alebo prevrhla. Nikdy sa nestala prefektkou, hoci to dotiahla až do kancelárie aurorov na Ministerstvo mágie. Vlastní metlu Kométa 260 a obľubuje čarodejnícku kapelu Sudičky. 

Životopis
---------

Narodila sa Andromede Tonksovej (rod. Blackovcov – sestra Bellatrix a Narcissy) a Tedovi Tonksovi (mukel). Stala sa členkou Fénixovho radu. Bola zapojená v záchrannej akcii Harryho Pottera od Dursleyovcov na Grimmauldovo námestie číslo 12. Následne ho odvezie spolu s Remusom Lupinom pomocou Rytierskeho autobusu do školy. Na konci piateho dielu je v skupine čarodejníkov, ktorí sa vydajú na ministerstvo mágie zachrániť Harryho a jeho priateľov. V boji proti čiernym mágom - smrťožrútom - padne jej bratranec Sirius Black.

V 6. dieli Harry Potter a Polovičný princ je na stráži Rokfortu po návrate Voldemorta. Harry a jeho kamaráti si všimnú, že Tonsková je nešťastná až plačlivá. Spočiatku to pripisujú tomu, že žiali nad smrťou Siriusa. Zdanlivým dôkazom je to, že jej patronus zmenil podobu na zviera podobné psovi (Sirius sa premieňal na psa). Tonsková sa chodieva vyrozprávať k Molly Weasleyovej, matke Harryho najlepšieho kamaráta Rona. Príčina jej žiaľu je však iná - zamilovala sa do Remusa Lupina, ktorý ju odmieta. Jej patronus sa zmenil na vlka, pretože Remus Lupin je vlkolak. Na konci šiesteho dielu však Lupina presvedčí. Na pohrebe Albusa Dumbledora je s ním už v partnerskom vzťahu. V 7. dieli sa dozvedáme, že spolu uzavreli manželstvo. Po Harryho úteku s Hermionou Grangerovou a Ronom Weasleym zo svadby Billa Weasleyho a Fleur Delacourovej na Grimmauldovo námestie č. 12, za nimi prišiel Remus Lupin so správou, že bude otec. Až v strede knižky sa dozvedáme o narodení ich syna Teddyho Remusa Lupina (zdedil schopnosti matamorfmága po mame). Ich šťastie však netrvalo dlho, pretože pri záverečnom boji proti Smrťožrútom a Voldemortovi na Rokforte boli zabití.

 Opis zápletky alebo rozuzlenia príbehu sa tu končí.

| * z
* d
* u
Séria *Harry Potter* od J. K. Rowlingovej |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| *Kameň mudrcov*kniha · film | *Tajomná komnata*kniha · film | *Väzeň z Azkabanu*kniha · film | *Ohnivá čaša*kniha · film | *Fénixov rád*kniha · film | *Polovičný princ*kniha · film | *Dary smrti*kniha · film | *Prekliate dieťa* |

 |
| Postavy | 
* Harry Potter
* Ron Weasley
* Hermiona Grangerová
* Albus Dumbledore
* Minerva McGonagallová
* Draco Malfoy
* Ginny Weasleyová
* Luna Lovegoodová
* Neville Longbottom
* Sirius Black
* Regulus Arcturus Black
* Severus Snape
* Peter Pettigrew
* Rubeus Hagrid
* Remus Lupin
* Nymphadora Tonksová
* Lord Voldemort
* James Potter
* Lily Potterová
* Bill Weasley
* Fleur Delacourová
* Dean Thomas
* Viktor Krum
* Dursleyovci
* Gauntovci
* Weasleyovci
* Smrťožrúti

 |
| Herci | 
* Daniel Radcliffe
* Rupert Grint
* Emma Watsonová
* Gary Oldman
* Robbie Coltrane
* Tom Felton
* Dawn Roma Frenchová
* Harry Melling
* Devon Murray
* Maggie Smithová
* Mark Williams
* Alan Rickman
* Julie Waltersová

 |
| Miesta | 
* Rokfort
* Durmstrang
* Beuxbatons
* Rokville
* Grimmauldovo námestie 12
* Ministerstvo mágie
* Azkaban
* Nemocnica sv. Munga

 |
| Iné knihy | 
* *Fantastické zvery a ich výskyt*
* *Metlobal v priebehu vekov*
* *Rozprávky barda Beedla*

 |